Kesmė

miniatiūra|240px|right|Sulankstytos kesme tešlos blyno pjaustymas peiliu

Kesmė () arba erištė (erişte) – populiarus makaronų patiekalas tiurkų virtuvėse, tame tarpe kirgizų ir kazachų virtuvėse. Jis taip pat žinomas ir turkiškoje virtuvėje, šiuolaikinėje turkų kalboje vadinamas erişte. Šis žodis reiškia „pjaustymą“, arba makaronų juostelių atpjovimą iš suformuotos tešlos. Kesme vadinami tiek patys makaronai, tiek iš jų pagamintas patiekalas. Irane panašūs makaronai vadinami reshteh (), dedami su ryžiais į plovą.

 Gaminimas 

Tradiciškai kesme patiekalas ruošiamas namų sąlygomis, todėl nėra dažnas restoranuose ar kavinėse. Turkijoje priimta erişte valgyti žiemą. Makaronams paruošti reikalingi miltai, kiaušiniai, vanduo ir druska, iš kurių suminkoma tešla. Iškočiota į ploną plokščią blyną ji paruošiama pjaustymui – pabarstoma miltais, sulankstoma į kelis „armonikos“ sluoksnius. Toliau peiliu supjaustoma į juosteles, padedama per dieną išdžiūti saulėje ar ant krosnies. Sukietėję makaronai tinkami ilgesniam laikymui. Patiekalui naudojami išdžiovinti arba švieži makaronai. Jie išverdami sultinyje čiorboje, kurioje dažnai yra įvairių sudedamųjų dalių, pavyzdžiui, bulvių, mėsos, morkų, pipirų ir pomidorų. Kesme dažnai gaminamas tradiciniame puode kazane.

 Šaltiniai 

Kategorija:Makaronų patiekalai
Kategorija:Turkiška virtuvė